《陈石泉送诗走笔次韵》
宋代·董嗣杲

依刘殊乏仲宣才，方重相逢笑口开。
恶况败人佳思尽，寓公贻我好诗来。
夜寒归梦迷松菊，灰冷尘踪混草莱。
别后莫裁驰恋意，寄梅须带雪枝苔。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。